text:
Helmingurin av heimsins íbúgvum búgva nú í býum. Flytingin úr útjaðaranum til býirnar sær út til at halda fram. Tað hevur við sær stórar avbjóðingar, men eisini nógvar møguleikar. Nógvu stóru býirnir brúka nógv vatni, nógvan mat og annað tilfeingi. Úr brúkinum standast stórir dungar av ruski. Sigast kann eisini, at tá nógv fólk búgva í sama øki, so verður lættari at savna og handfara rusk á rættan hátt.
Tá so nógv fólk miðsavnast í stóru býunum at búgva, eru milliónir sum hvørt ár doyggja av dálkaðari luft. Hinvegin eru møguleikarnir at loysa henda trupulleikan eisini betri, tá fólkatættleikin er so stórur, eitt nú við fleiri og betri flutningsskipanum, sum eru almennar.
Verður vøksturin í býunum ikki rætt handfarin, kann tað føra við sær at vit fáa fátækrabýlingar. Tá fátækradømi verður miðsavnað soleiðis, kann tað elva til brotsverk. Umleið 880 milliónir fólk búgva í fátækrabýlingum, sambært tølum frá 2014. Tó hava útvið tríggir fjórðingar av heimsins londum sett í verk, ella eru um at seta í verk, ætlanir fyri býarmenning. Samstundis er tann parturin av fólki, sum býr í fátækrabýlingum í minking nógvastaðni í heiminum. Í Latínamerika búðu fleiri enn 35% av fólkunum í fátækabýlingum í 1990. Í dag er talið beint undir 20%. Í Eysturasia er talið samstundis minkað næstan niður í eina helvt, úr 46% niður í umleið 27%.
Ellinta heimsmálið snýr seg um, at fátækrabýlingar skulu lyftast og dagførast. Í 2030 skulu øll fólk búgva í tryggum bústaði við neyðugum hentleikum. Flutningskervið skal betrast, soleiðis at øll hava møguleika fyri at koma aftur og fram, uttan at luftin verður dálkað. Eisini skal umhvørvið viðfarast skynsamari, eitt nú við skilagóðari handfaring og endurnýtslu av ruski.
Í spanska býnum Pontevedra samtyktu tey í 1999 at hava bilfrían miðbýð. Í býnum, sum er í Galicia og út móti Atlantshavi, búgva um 80.000 fólk.
Hygg eftir stutta filminum til vinstru, sum er úr spanska býnum Pontevedra. Filmurin varir ein minutt. Afturvið hoyrist marimbatónleikur. Undir filminum er enskur tekstur við stikkorðum. Skrivið upp tey týdningarmestu stikkorðini, og tosið so í felag um tær broytingar, sum stuttfilmurin nevnir, eftir at miðbýurin bleiv bilfríur.
Varð borgarstjórin valdur aftur?
Kundi tað hugsast, at hetta hendi í Føroyum?
Eru bygdir í Føroyum, har eingir bilar eru?
Ímynda tær, at eingin bilur og eingin ferðsla er í tínum býi, bygd ella oyggj. Hvønn týdning hevði tað havt fyri tín gerandisdag? Hvussu hevði tú komi í skúla og heim aftur? Eru onnur tiltøk, sum tú ert við í, har bilur er neyðugur? Hvussu skuldi tú nátt flogfarið, um eingin bilur ella bussur var? Og hvussu skuldi tú nátt ferjuna, um eingin bilur ella bussur var?
Tá arkitektar og býarplanleggjarar tosa um býin og býarrúm, tosa tey um bleytar og harðar lutir í ferðsluni. Hvat munnu tey meina við? Hvør kom fyrr, fótgangarin ella bilurin? Eigur nakar at víkja fyri hinum?
Far í miðbýin og ger eina meting av, hvussu nógv parkeringspláss eru. Ynskir nakar enn fleiri parkeringspláss? Ynskir nakar færri? Hvat hevði hent við parkeringsplássunum, um eingin bilur var í miðbýnum? Ger uppskot um hvussu tómu parkeringsbásarnir kunnu brúkast, um eingin bilur var.
Hvat siga handilsfólk í handilsgøtum um bilar og parkeringspláss? Spyrji handilsfólk í tínum býi ella bygd, um neyðugt er at sleppa til handils í bili. Ger eina kanning í gongugøtuni, um ein tílík er. Eru fleiri fyri ella ímóti at hava parkeringspláss, har sum handlar eru?
Elbilar eru nýggir á føroyskum vegum. Um vit blunda, hvør er so munurin á elbilum og vanligum bilum, um allir møtast í miðbýnum samstundis og spita upp í senn? Finn eina app á fartelefonini, sum mátar ljóð og larm.
Munnu bilar dálka ta luftina, sum vit anda í okkum? Er munur á bilum og hvussu teir dálka? Er nakað lógarverk, sum elvir til, at vit heldur brúka bilar, sum dálka lítið? Er nakað mark og áramál sett fyri dálking, sum bilar elva til?
Stutti filmurin um spanska býin Pontevedra byggir á grein í bretsku avísini The Guardian https://www.theguardian.com/cities/2018/sep/18/paradise-life-spanish-city-banned-cars-pontevedra?CMP=share_btn_link
Er tað betri at búgva í einum býi sum Tórshavn og Klaksvík, heldur enn í eini lítlari bygd? Grundgev fyri tínum svari.
Í hesum innslagi í Kringvarpinum verður greitt frá trupulleikum í sambandi við burturkast í Leirvík
Hvør er trupulleikin?
Hevur sami trupulleiki verið fyrr?
Er nøkur líknandi brennistøð í landinum?
Kundi ruskinnsavningin og burturbeiningin verið effekivari fyri øll í landinum?
Í 2015 gav Norðurlendska Ráðharraráðið út heftið Leiðin til minni rusk.
Umframt næmingahefti er eisini læraravegleiðing til tilfarið um rusk
Ein av uppgávunum í heftinum er at kanna matoyðsl. Mælt verður til at flokkurin vitjar ein handil at hoyra um matvørður og nær og hvussu tær verða koyrdar burtur. Sagt verður soleiðis í heftinum um rusk:
Hevur tú givið tær far um, hvussu nógvur matur fer til spillis hvønn dag, tí at matvøruhandilin ikki klárar at selja hann áðrenn seinasta nýtsludag? Kanska hevur tú roynt at velja tær bestu fruktirnar í matvøruhandlinum ella sæð foreldur tíni taka tann pakkan av kjøti, sum kundi halda sær longst, hóast tað bleiv brúkt sama dag.
Saman við floksfeløgunum kanst tú kanna, hvussu nógvur matur verður blakaður burtur í matvøruhandlinum og hví. Er nakar brúnur blettur á fruktini, er farið um seinasta søludag, ella er ein onnur orsøk til, at maturin ikki er seldur?
Vitjið ein matvøruhandil og tosi við tey um matoyðsl. Fyrireikið vitjanina væl og biðji um loyvi at fotografera og taka samrøðuna upp við telefonini.
Eftir vitjanina gera tit framsýning í flokkinum um, hvussu tit fata matoyðsl og hvussu handilin, sum tit vitjaðu, fataði matoyðsl. Hevur handilin onnur atlit at taka, enn tit, tá tit borðreiða heima hjá tykkum sjálvum?
11.1 Fyri 2030 skal øllum verða tryggjað atgongd til skikkaðar og tryggar bústaðir fyri rímiligan kostnað, grundleggjandi tænastur og fátækrabýlingar verða rivnir niður
11.2 Fyri 2030 skal øllum verða tryggjað atgongd til atkomiligar og burðardyggar flutningsskipanir fyri ein rímiligan kostnað, ferðslutrygdin skal bøtast millum annað við at byggja út almennar flutningstænastur við serligum atliti at tørvinum hjá teimum, sum illa eru stødd, kvinnum, børnum, fólkum, ið bera brek, og teimum eldru
11.3 Fyri 2030 skal býarmenning gerast meira inkluderandi og burðardygg, og førleikin at gera samskipandi og burðardyggar bústaðarætlanir og stýringar í øllum londum skal styrkjast
11.4 Átøkini at verja og tryggja heimsins mentanar- og náttúruarv skulu styrkjast
11.5 Fyri 2030 skal talið á deyðum og teimum, ið rak verða, minka stórliga, eisini skal beinleiðis búskaparligur missur í mun til heimstjóðarinntøku, sum stavar frá vanlukku, eisini vanlukkum í sambandi við vatn minka, við tí fyri eyga at verja tey fátæku og fólk, ið eru illa stødd
11.6 Fyri 2030 skal skaðiliga umhvørvisávirkanin frá býum minka, millum annað við at gáa serliga um luftgóðsku, og hvussu kommunur og onnur skipa fyri burturkasti
11.7 Fyri 2030 skal atgongd verða útvegað til trygg, inkluderandi og atkomilig, grøn og almenn pláss um allan heim, serstakliga fyri kvinnur og børn, eldri fólk og fólk, ið bera brek
11.a Stuðla góð búskaparlig, sosial og umhvørvislig sambond millum býir, býarútjaðarar og smápláss við at styrkja lands- og økismenningarætlanir
11.b Fyri 2020 skulu verða nógv fleiri býir og búsetingar, sum taka undir við og seta í verk samskipaðan politikk og ætlanir, sum miða eftir inklusjón, tilfeingiseffektiviteti, mótvirkan og tillagingum til veðurlagsbroytingar. Sum virka fyri styrki at standa ímóti vanlukkum, og sum menna og seta í verk heildarmyndaða vanlukku-váðastýring á øllum stigum í samsvari við Sendai rammusáttmálan um vanlukkuváðaskerjing 2015-2030
11.c Stuðla teimum minst mentu londunum millum annað við fíggjarligari og tøkniligari hjálp at byggja burðardyggar og sterkar bygningar og brúka tilfar, sum fæst á staðnum
Heimsins bestu tíðindi hava verið á prenti í Dimmalætting í 2018.
Hesar greinar umrøða Heimsmál 11:


c: text/html

text:
Garšsstova er partur av eind 10 ķ Trivnašardeplinum.
Samband fęst viš eindarleišsluna her
Garšsstova
Garšsgųta 31
160 Argir
Tlf.: 318914 og 297951
Garšsstova heldur til ķ einum sethśsum į Argjum og er partur av Bś- og višgeršarstovninum. Plįss er fyri fimm bųrnum/ungum. Bųrnini/tey ungu hava sķtt egna kamar, sum tey sjįlvi seta dįm į. Arbeitt veršur eftir sosialpedagogiskum leisti, og dentur veršur lagdur į at skapa eitt so vanligum barna- og ungdómslķv sum gjųrligt. Eisini veršur dentur lagdur į at hava sosialar lųtur saman. Bųrnini/tey ungu taka lut ķ hśsliga arbeišinum eftir aldri og fųrleika.
Skśli, arbeiši og frķtķšarķtriv eru partar av gerandisdegnum, tį brśka tey oftast bżbuss. Stovnurin hevur egnan bil. Hśsafundir eru hvųrja viku har bųrnini/tey ungu eru viš at taka avgerš um matarętlan, śtferšir og tiltųk. Bųrnini/tey ungu hava atgongd til internet, teldur og I-pad. Eisini hevur stovnurin trampolin, sśkklur, vįtdraktir og fżrahjólarar. Bųrnini/tey ungu feršast saman viš starvsfólki tvęr ferš um įriš ķ egnum landi, og annaš hvųrt įr uttanlands.
Bś- og višgeršarstovnurin er ętlašir bųrnum og ungum ķ aldrinum 0- 18 įr, ķ serligum fųrum til 21 įr. Taš eru barnaverndartęnastur kring landiš, sum innskriva bųrn og ung į stovnin.
Ķ Garšsstovu arbeiša sjey nįmsfrųšingar.
Dagført tann 23-08-2016

robotstxt: allowed

filter: keep


text:
Lindin hevur seinastu árini savnað pening inn til ymiskt evangeliskt arbeiði kring heimin. Í fjør varð gjørt av, at peningurin skuldi latast til: “Børn kring heimin”, hetta tiltak fevndi um stuðul til trý støð: Eitt gentuheim í Nakuru í Kenya, summarlegur fyri børn í Rumenia og stuðul til arbeiðið millum børn í Kiev í Ukreina.
Stuðulin kom væl við hjá øllum kanska á ein serligan hátt hjá gentuheiminum í Nakuru, sum við peninginum, ið tey fingu gjøgnum stuðulssendingina í Lindini, fingu gjørt gentuheimið liðugt, júst aðrenn ófriðurin aftaná forsetavalið byrjaði av álvara.
Fríkirkjurnar undir INO ætla at byrja eitt útvarpsarbeiði. INO “Inuunerup Nutaap Oqaluffa” fevnir um 7 samkomur, sum liggja í Nuuk, Maniitsoq, Sisimiut, Aasiaat, Ilulissat, Kullorsuaq og Upernavik.
Lindin ynskir at hjálpa hesum samkomum m.a. við at veita peningastuðul og tekniska hjálp.
Í hesum sambandi fara vit at hava eina stuðulssending í Lindini komandi leygardag, har tú fært høvi at stuðla við at ringja inn og tekna teg fyri eina ávísa upphædd.
Sendingin byrjar kl. 15.00 og endar kl. 23.00.
Í sendingini fara vit at hava nøkur áhugarverd prát við fólk í Grønlandi og við fólk her á landi, sum hava eitthvørt serstakt at siga frá í samband við Grønland.
Í sendingini fara vit eisini at hoyra sang og tónleik beinleiðis úr Evangeliihúsinum. Millum sangararnar eru : Martin Joensen, Sigrid Rasmussen, Theodor Petersen, Birgit Thomsen, Bárður á Lakjuni, Karl Johannesen o.fl.
Allir stuðlar hjá Lindini og onnur áhugaði eru vælkomin í Evangeliihúsið leygardagin millum kl. 15 og 18 til ein drekkamunn og at hoyra góðan sang og tónleik.


text:
Tíðin er til broytingar
20. august 2015
Sjálvt um eg má viðganga, at eg var ivasamur, um tað var tað rætt at stilla upp aftur til løgtingið, eri eg vorðin sannførdur um, at tíðin er búgvin til, at neyðugu samfelagsligu avgerðirnar verða framdar, soleiðis at vit kunnu føra okkara samfelag framá.
Tá eg var í politikki seinast, var millum lítil og eingin politiskur vilji til at fremja neyðugar broytingar, men eg kenni á fólki, ið tosa við meg og heita á meg um at stilla upp, at nú krevja tey, at nýskipanir verða settar í verk. Tí eri eg sannførdur um, at tíðin hevur arbeitt fyri tí og nú fer broyting at koma í.
Eg fari tí inn aftur í politikk við einans einum høvuðsmáli, nevniliga at arbeiða fyri, at neyðugu nýskipanirnar verða settar í verk og at tær vera skilagóðar. Her hugsi eg serliga um fiskivinnunýskipanina, pensjónsnýskipanina, arbeiða fyri grønari orku og at fáa skil á búskaparliga haldføri landskassans. Allar hesar politisku avgerðirnar eru neyðugar fyri at tryggja okkum, at Føroyar eisini kunnu verða eitt gott samfelag fyri komandi ættarlið.
Eg eri rættiliga spentur uppá valið – og kanska serliga uppá støðuna eftir valið, tí eg síggi tað at vera alneyðugt, at politiskur vilji verður skaptur til at taka neyðugu tøkini.
Vit hava bíðað ov leingi við at fremja broytingarnar og nú er tað vorði átrokandi at fáa tær framdar sum skjótast.
Komandi valskeiðið verður tí avgerandi fyri okkara vælferðarsamfelag.
Magni Laksáfoss
Valevni Sambandsfloksins til løgtingsvalið
RN
Aftur


text:
Niðanfyri síggjast uppskotini, ið vórðu send inn til fyrsta umfar í norðurlendsku NBCC-kappingini, har biðið var um uppskot um, hvussu byggjast kann í brattlendi - í lendinum millum Blikagøtu og Hjallaveg. Ein dómsnevnd hevur valt út fýra uppskot, sum arbeiðast skal víðari við fram til í summar.
Tey fýra uppskotini, sum komu víðari vóru hesi:
"Built Enclosure - Natural Connection" við Mass Lab úr Portugal
"The Eyes of Runavík" við White Architects úr Danmark
"Hygge" við Hyde Architects úr Wales
"Strip Horizon" við Cuartoymitad Architecture & Landscape úr Spania/Bretlandi


text:
Past Events
Events Search and Views Navigation
november 2017
Borðtenniskapping
Árliga jólakappingin í borðtennis hjá Parasport Føroyar og Kvøldskúlanum verður í fimleikahøllini á Venjingarskúlanum hósdagin 30. november kl 16. Øll eru vælkominFind out more »
desember 2017
Para badminton
Para badminton venjingarnar halda fram í heyst/vetur. Para badminton er fyri fólk við rørslutarni, fólk ið sita í koyristóli, eru lág av vøkstri ella hava aðrar kroppsligar abjóðingar. Tiltakið er ókeypis, og fyri øll áhugað (roynd og óroynd) Tilmelding er ikki neyðug, og ketjarar fáast til láns.Find out more »
Badminton fyri fólk við menningartarni
Nú verður eisini skipað fyri felagsvenjingum í badminton fyri fólk við menningartarni. Venjingarnar verða í badmintonhøllini í Havn, og verða 7. okt - 18. nov. og 9. des. kl 1130-1300 Venjingarnar eru fyri øll, roynd sum óroynd og eru luttakarar vælkomin at hava onkran vin/liðfelaga/systkin ella annað við til venjingarnar. Ketjarar fáast til láns, og tiltakið er ókeypis.Find out more »
Bocciakapping
Árliga jóla bocciakappingin verður í Skúlanum við Løgmannabreyt sunnudagin 10. des. kl 14. Kappast verður trimum bólkum. Bólkur 1: Menn við menningartarni, Bólkur 2: Kvinnur við menningartarni. Bólkur 3: Menn/kvinnur við rørslutarni. Kaffi og ábit verður at fáa, og øll eru hjartaliga vælkomin Melda til á tilmeldingarblaðnum HERFind out more »
januar 2018
Opin venjing í para frælsum ítrótti
Opin felagsvenjing í para frælsum ítrótti er í skúlanum við Streymin á Oyrabakka seinasta mikudag í hvørjum mánaði. Tey ið hava hug at luttaka kunnu boða okkum frá á 217975, ella møta upp á staðnum. Øll eru vælkomin.Find out more »
februar 2018
Opin venjing í para frælsum ítrótti
Opin felagsvenjing í para frælsum ítrótti er í skúlanum við Streymin á Oyrabakka seinasta mikudag í hvørjum mánaði. Tey ið hava hug at luttaka kunnu boða okkum frá á 217975, ella møta upp á staðnum. Øll eru vælkomin.Find out more »
mars 2018
FM í borðtennis
Hósdagin 15. Mars kl 16 verður FM í borðtennis hjá Parasport hildið í høllini á Venjingarskúlanum. Tey ið ynskja at luttaka kunnu melda til hjá venjaranum Jóhan Lervig tel. 224766 ella á parasport@parasport.fo Øll eru vælkomin,Find out more »
FM í para svimjing
Mikudagin 21. mars verður FM í svimjing í svimjihøllini í Gundadali. Meir kunning, og tilmelding kemur seinni.Find out more »
apríl 2018
FM í Boccia
FM í boccia hjá Parasport Føroyar verður í Bylgjuni í Runavík Sunnudagin 14. Apríl kl 14. Tey ið ynskja at luttaka skulu tekna seg á https://goo.gl/forms/AIk2LFwAzlKeZoAK2 í seinasta lagi fríggjadagin 13. Apríl kl 12. Kappast verður í bólkunum menningartarn (bólkur 1, og bólkur 2) og Rørslutarn (blandaður bólkur) Kappingin er ókeypis, og okkurt ábit verður til luttakarar og áskoðarar. Møtið fjølment.Find out more »
mai 2018
NM í Boccia
Fríggjadagin og leygardagin 11-12 mai 2018 verður Høllin á Hálsi karmur um Norðurlendska meistarakapping í Boccia. Luttakarar verða frá frá Føroyum, Danmark, Noregi, Svøríki, Finlandi og Íslandi.Find out more »


text:
Eimskip hevur seinastu tíðina yvirtikið fleiri smærri feløg í Evropa. Harumframt bíðar felagið eftir svari frá norsku kappingarmyndugleikunum, sum skulu taka støðu til, um Eimskip kann keypa norska Nor Lines. "Vit vænta, at samstarvið um at býta
Og hann hevur svarað mær: "Náði mín er tær nóg mikið; tí at mátturin verður fullkomin í máttloysi." Nógv heldur vil eg tí fegin rósa mær av máttloysi mínum, fyri at máttur Krists má taka sær búgv hjá mær.
2. Kor 12,9
Tað eru tvær ferðir í lívinum, at ein maður ikki skal hugsa, tá hann hevur ráð til tað, og tá hann ikki hevur.
Mark Twain


text:
Mikukvøldið 4.oktober sýnir Filmsfelagið virðislønta týska filmin PAULA i Havnar Bio. Paula Modersohn-Becker var gávurík listakvinna, sum doyði á ungum árum.
Danski filmsútleigarin FilmBazar sigur soleiðis um filmin:
"Málarin Paula Modersohn-Becker (1876-1907) livdi alt sitt stutta, men intensa listakvinnulív í skugganum av manninum, Otto Modersohn, men í listasøguni hevur hon við tíðini fingið rætta plássið sum radikalur endurnýggjari av teirri týsku modernismuni. Ein stór framsýning við hennara verkum var í 2015 í Louisiana. Hon er somuleiðis kend fyri sítt tætta vinarlag við yrkjaran Rainer Maria Rilke, hvørs ‘Requiem für eine Freundin’ er skrivað til hana.
Filmurin er bæði eitt hugfarsligt og litríkt listakvinnuportrett og ein lýsing av strævnu korunum hjá kvinnum, bæði ríkum og fátøkum umleið 1900. Í filminum spæla gávuríkir sjónleikarar; Carla Juri, ið spælir Paula og Albrecht Schuch sum maðurin Otto Modersohn."
Kinna Poulsen fer at innleiða sýningina.


text:
Barbara í Gongini AW 2016/
Mikukvøldið 3.februar klokkan 20 verður sonevnda AW16 framførslan hjá Barbara í Gongini á Copenhagen Fashion Week. Barbara í Gongini er kendur sniðgevari, hennara dramatisku klæði eru skulpturkend og sýningar hennara minna í støðum um listarliga performance. Javnan samstarvar hon við listafólk bæði innan film, tónleik, dans í crossoverframførslum. Hon hevur fleiri ferðir samstarvað við Jens L.Thomsen/Orka og við Eivør - tað verður spennandi at síggja hvat hon hevur funnið uppá hesa ferð.
Barbara í Gongini hevur eisini arbeitt innan leiklistina, hon hevur gjørt búnar til leikin Elektra hjá Sofokles, sum Betty Nansen Teatrið pallsetti. Fyri Barbaru í Gongini er eingin ørkymlandi munur sum so millum list og móta við tað, at bæði spretta úr somu kreativu keldu. Nú ellivu ár eftir byrjanina sum sjálvstøðugt merki, er Barbaru í Gongini í dag eitt design, ið av álvara verður mett millum tungvektararnar innan norðurlendskan avantgardemóta. Greinir um og við hennara designi síggjast alsamt oftari í altjóða tíðarritum og internetmagasinum. Tann annars heldur avantgarde-kritiska Sarah Skarum, mótaummælarin í Berlingske Tidende skrivaði í ummæli sínum av seinastu kollektiónini hjá Barbaru í Gongini, at Barbara í Gongini er fantastisk at hava í Keypmannahavn, tí hon er original: :”Barbara í Gongini er fantastisk at hava í Keypmannhavn, tí hon letur upp eina hurð inn til ein part av mótaheiminum, sum ikki líkist hinum. Tí hon hevur pláss til at vísa, at dreymir kunnu hava nógv skap. Og kanska gevur hon ungum dreingjum og gentum, sum ikki føla seg sum øll hini, eina kenslu av, at tey ikki eru einsamøl. Har finst eitt fólk av svartklæddum menniskjum, tey hoyra til. Eingin er einsamallur. Heldur ikki í myrkrinum.”.


text:
Árni Gregersen, ting.fo 26.10.2017 (10:13)
Grein 25-nevnd at viðgera stjórnarskipan
8.november fer tingið at velja grein 25-nevndina, sum skal viðgera uppskotið hjá Aksel V. Johannesen, løgmanni, um Stjórnarskipan Føroya.
Andstøðan atkvøddi ímóti men við 16 atkvøðum fyri og 14 ímóti var samtykt at málið skal í eina grein 25-nevnd. Løgtingsformaðurin hevur sett á skrá at nevnd og varamenn skulu veljast á tingfundinum, sum verður 6.november.
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her


text:
Lag: Oscar Ahnfelt
Týtt: Victor Danielsen
1. Hvat ger tað, um eg skal lítið eiga
av teim ognum, verðin stríðist við,
tá ið Gud mær gøtuna vil greiða,
og mítt hjarta fær frá honum frið!
Tað ger ei so mikið, hvat ið hendir
her í lívsins stuttu royndartíð,
tá mítt navn í Himli skrivað stendur,
og eg stríða kann hitt góða stríð.
2. Um eg sveitta skal í sólarhita,
ella kuldin bítur, hvat ger tað!
Skjótt eg skal í frið og gleði sita
við Guds borð hin langa, ljósa dag.
Áh, hvat ger tað, um tað navn, eg beri,
nógv er ært av monnum ella ei!
Fegin eg við tær vanvirdur eri,
tú, sum fyri meg gekst deyðans leið.
3. Hvat ger tað, um eina eg skal fara
lívsins torføru og trongu leið!
Hann, ið ærir Gud, skal Gud skjótt æra,
krúnuna fær hann, ið svíkur ei.
Eftir tí, ið størst er, vil eg tráa,
ikki tí, sum verðin kallar stórt;
sanna løn skal eg í Himli fáa,
er mítt lív til Harrans æru ført.


text:
Fødd: 23. mai 1959
Foreldur: Ann og Anton Henriksen
Hjúnafelagi: Jóan Hendrik Svabo Samuelsen
Børn: Jógvan og Ann Kristina Svabo Samuelsen
Útbúgving: Cand.Mag. Samfelagsfrøði og søgu
Yrki: Økisleiðari fyri HT útbúgvingina á Tekniska skúla í Klaksvík (farloyvi)
Álitisstørv: Tikið sæti á tingi sum varamaður fyri Javnaðarflokkin 4. februar 2008. Vald á ting 29. oktober 2011. Limur í Fíggjarnevndini, varalimur í Rættarnevndini og Mentanarnevndini.
Heimstaður: FO-700 Klaksvík
Telefon: 455 247
Fartelefon: 755 247
Email: eydgunns@logting.fo


text:
Orð: Árni Jacobsen
Lag: Torkil Mørkøre
1. Lurta hoyr ein boðskap góðan
Hoyr hvat Jesus býður tær
Tú, sum ferðast heimsins leiðir
Jesus bjóðar hvílu hjá Sær.
Niðurlag: Sannan frið Hann tær skal veita
Himmals hvílu gevur tær
Tann ið á Hann her vil trúgva
Ævigt lív frá Honum fær
2. Hann sum tekur heimsins byðrar
Hann sum bond at loysna fær,
Hann sum sjálvan seg lat ofra
Og sum alla synd heimsins barð.
3. Legg títt lív í Jesu hendur
Lít á Hann, sum vón tær ber
Lat Hann leiða gjøgnum lívið
Tí tá verður signa tín ferð.


text:
Ingi Samuelsen
12.01.2018 - 13:00
Tíðindi > Samfelag & Politikkur > Arbeiðsmarknaður
Samhugatiltøkini hjá fakfeløgunum koma at raka strandfaraskipini serliga hart.
Feløgini, sum hava limir umborð á strandfaraskipunum hava nevniliga gjørt av at býta 24 tíma verkfallið millum sín, so at strandferðslan verður rakt í tríggjar dagar.
Tað merkir, at mánadagin eru tað limirnir í Starvsmannafelagnum, sum eru í verkfalli, týsdagin eru tað limirnir í Maskinmeistarafelagnum og mikudagin hevur Skipara- og Navigatørfelagið túr.
Manningafeløgini hava tó ein klausul í teirra sáttmálum, sum krevur at minst ein túrur verður sigldur um dagin tá verkfall er.
Spurningurin er nú, hvat ein túrur er.
- Vit ætla til dømis bara at sigla Smyril annan vegin hvønn dag. Ein túrur er av Krambatanga til Havnar. Túrurin suðuraftur er ein annar túrur, sigur Annfinnur Garðalíð, formaður í Skipara- og Navigatørfelagnum, og leggur afturat.
- Um mótparturin hevur eina aðra fatan, so mugu tey kalla gerðarættin saman.


text:
Heri Simonsen 05.01.2018 (18:25)
Úrval 2018: Málið er OL í Tokyo í 2020
Millum tey dugnaligu og evnaríku ítróttarfólkini, sum fingu fíggjarligan styrk frá Úrval 2018 hjá ÍSF vóru svimjarin, Óli Mortensen og súkkluíðkarin, Torkil Veyhe.
Óli Mortensen fær 150.000 krónur og Torkil Veyhe fær 80.000 krónur.
TRÝST á PÍLIN undir MYNDINI, og hoyr stuttu samrøðurnar Tróndur Arge gjørdi við Óla Mortensen og Torkil Veyhe.
Hjá báðum kemur fíggjarligi styrkurin sera væl við. Hjá Óla Mortensen er málið at røkka olympisku summarleikunum í Tokyo í Japan í 2020, og hjá Torkil Veyhe er málsetningurin greitt at betra seg og vinna seg longur fram á yrkisleiðini sum elitusúkklari.
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her


text:
B36 ljóðaði betur enn B35
Skrivað av Jákup Mørk
Fríggjadagur, 08. apríl 2011 20:53
Í 1946 vann B36 á fyrsta sinni føroyameistaraheitið í fótbólti. Her er liðið avmyndað við FM-steypinum. Teir eru aftast f.v.: Arnold Hansen, Nichels Poulsen, Óli Jógvan Guttesen, Herluf Mikkelsen og Jimmy McIntosh. Í miðjuni f.v.: Jógvan Debess, Hjørleif Hansen, Karl Johan Hansen og Mortan Mørk. Fremst f.v.: Thorleif Davidsen, Kriss Guttesen og Kjartan Nattestad.
At siga frá eini 75 ára langari fótbóltssøgu, ber illa til á bara tveimum blaðsíðum. Tíbetur! Í B36 er bók skrivað um fyrstu 60 árini hjá felagnum, og har verður millum annað skrivað um stovnanina
B36 varð stovnað í Vágsbotni ein sunnudag, 28. mars 1936. Í eini skrivstovu í niðaru hæddini hjá Hansinu Johannesen, har sum Undirhúsið nú er.
Gerðabókin er ikki til fyrstu árini, men í gerðabókini frá 1940 verður tikið samanum fyrstu árini hjá felagnum, og millum annað sæst har, hvørjir teir vóru, sum settu felagið á stovn.
Tað var annars longu í 1930, at menn vóru farnir at hugsa um at stovna annað fótbóltsfelag enn HB. HB var stovnað í 1904, og nógv vóru tey, sum vildu spæla fótbólt í felagnum. Enntá meira, enn pláss var fyri, Í øllum førum eru fleiri, ið vita at siga, at tað vóru ikki øll, sum sluppu upp í part hjá HB.
- At venja var eingin trupulleiki, men tá lið skuldi mannast, varð skilt burturúr, sigur Poul Johs. Lindberg, ið var ein av teimum, sum vóru við til at stovna B36.
Í 1930 var tó einki B36, sum sá dagsins ljós. Saman við eitt nú Óla hjá Frants á Argjum, Valdemar Andreasen á Kafénum, Júst Sivertsen, Richard
Næs og Niels Juel hjá Pola (Háberg) var Poul Johs. við til at seta Bóltfelagið Fram á stovn.
Millum spælararnar á liðnum taldust eisini Sofus í Horni og Sjúrður í Kirkjubø, sum báðir vóru bóndasynir, og tí var skjótt, at felagið varð eyðknevnt Bóndafelagið.
Hetta felagið viraði í eini tvey ár. Tá kom Niels Eidesgaard uppí við sínum liði, sum hann kallaði Bóltfelag Skotfelagsins. Niels var tiltikin maður at fyriskipa, og hann hevði millum annað ein klubba, har ungdómur hittist til dans eina ferð um mánaðin. Skotfelagið var felag, ið var skipað undir
Tórshøll, Thorshavns Skytteforening, og har menn skutu til máls við salonriflum.
Samanfall var millum fleiri av limunum í skotfelagnum og Bóndafelagnum, og ein dagin helt Eidesgaard fyri, at teir bara áttu at stovna sítt egna felag.
Hóast felagið ikki varð stovnað formliga fyrr enn í 1936, so var tað eisini virkið undan hesum, men tá navn skuldi setast á, helt Martin Olsen – Martin hjá Hósvíks-Jákupi – at tað var meira saft í kraft í navninum B36 heldur enn B35. Og har við var navn sett á nýggja barnið í føroysku fótbóltsfamiljuni.
Nýggja felagið fekk frá byrjan góða undirtøku. Einamest vóru tað ávísir býarpartar, sum gjørdust B36-býlingar burturav. Ikki minst á Tinghúsvegnum, sum framvegis í dag verður nevnt eitt B36-kvarter av fleiri av eldru havnarborgarunum.
Fingu ongan vøll
Ein stóran trupulleiki hevði nýggja felagið tó. Gundadalur var tá sum nú fótbóltsvøllur í Havnini, men tað var HB, sum hevði ræðið á vøllinum.
Upprunaliga var tað eisini HB, sum hevði staðið fyri gerð av vøllinum, men tá felagið ikki altíð hevði eins góða fíggjarorku at halda vøllin, endaði tað við, at býráðið tók vølli yvir.
Men hetta fekk tó ikki HB at siga, at onnur skuldu hava loyvi at nýta vøllin. Samráðingar millum feløgini endaðu uttan úrslit, og tí sá B36 sær ikki onnur ráð enn at fara til Býráðið.
Málið kom fyri á opnum býráðsfundi í 1941, og her møttu formenninir báðir. Mortan Mørk fyri B36 og Hans Nielsen fyri HB.
Borgarstjórin, Mads Andreas Jacobsen, bað teir báðar formenninar greiða frá síni støðu, og Hans Nielsen helt fyri, at tað var einki at ivast í, at HB átti vøllin.
Hetta fekk fleiri býráðslimir at ressast við, tí býráðið hevði jú yvirtikið vøllin. Mortan hevði roknað við hesi støðu, og uttan at siga nøkrum frá undan fundinum, hevði hann við sær uppskot til sáttmála um býti av vøllinum. Í hesum varð staðfest, at B36 átti vøllin týsdag, hósdag og leygardag, og fundurin endaði við, at báðir partar skrivaðu undir sáttmálan, sum B36-formaðurin hevði havt við sær.
Ein annar trupulleiki, sum til tíðir var sera sjónskur, var, at bóltar til tíðir vóru truplir at fáa fatur á.
Sámal á Krákusteini hevði bóltarnar hjá B36 í varðveitslu, men meira enn ta einu ferðina kom fyri, at menn komu niðan á plenuna og søgdu, at í dag var eingin bóltur at fáa. Teir bóltar, sum vóru í Havnini, vórðu væl ansaðir, og ofta bøtti Knút Petersen, skómakari, hesar. Til tíðir varð roynt at keypa bóltar fra bretum, og onkra tíð eydnaðist at fáa onkran bólt heim við fiskiskipi, ið hevði verið í Bretlandi og landað.
Ringasta tíðin í so máta var seinni parturin av krígnum, og eitt nú mátti landskappingin í 1944 avlýsast, tí eingin líkinda bóltur var í landinum. Út á heysti tað árið fingu klaksvíkingar fatur á einum góðum bólti, og so bar aftur til at sparka. Og tað hava føroysk fótbóltsfeløg gjørt á hvørjum ári síðani. Og altoftast við B36 sum parti av kappingini millum tey fremstu.


text:
18. Mar 2009
Skeiðið í indiskum dansi byrjar leygardagin 21. mars kl. 15:30-17:00 í GHM-Hølinum, Frúutrøð 1 ...
06. Feb 2009
Mánadagin 26, og mikudagin 28. Januar 2009 vitjaðu listaspírarnir hjá Hergerð Joensen Listaskálan í Havn. Vitjanin var sera áhugaverd og vóru næmingarnir væl móttiknir av Oggi Lamhauge, sum vísti teimum runt og tók sær av teimum í 2½ tíma, hvønn dagin. Børnini hildu...
04. Feb 2009
Verður í Smiðjuni í Lítluvík hósdagin 5.februar til týsdagin 10.februar. Opið er allar dagar frá kl. 14.00 til 16.00, tó undantikið leygardag kl. 10.00-18.00 og sunnudag kl. 14.00 -18.00. Framsýnarar eru royndir og kendir næmingar hjá Randi Gunnarsdóttir, sum ganga á framhaldsskeiðnum í Kvøldskúlanum. ...
31. Jan 2009
Málningaframsýning er í Smiðjuni í Lítluvík frá hósdegnum 29.januar til týsdagin 3.februar. Opið er allar dagar frá kl.14-18, tó leygarardagin frá kl. 10-18. Á framsýningini eru 50 málningar, sum 9 næmingar hjá Randi Gunnrsdóttirí hava málað á kvøldskúlaskeiðnum í ...
30. Jan 2009
Tórshavnar býráð samtykti einmælt á fundi hóskvøldið at keypa bygningin hjá P/f Einars Prent í J.H. Schrøtersgøtu til Tórshavnar Kvøld-, Ungdóms- og Listaskúla. Skúlin hevur leingi havt vánaligar umstøður til tey tilboð og lærugreinir, sum ikki kunna húsast í teimum vanligu...
29. Jan 2009
Skeiðini, sum lýst vóru herfyri, fingu góða undirtøku frá borgarunum í Tórshavnar kommunu. - Á skeiðnum " At vera um gomul- og dement", sum byrjaði mánadagin 26.januar luttøku 31 fólk. Fyrsta kvøldið varð tosað alment um "tað at gerast gamal"og varð...
08. Jan 2009
Treytað av myndugleikagóðkenning og nóg stórari undirtøku bjóðar kvøldskúlin fram hesar lærugreinir á vári 2009: Lívsdygd á ellisárum – eisini hóast minnið bilar Lærari: ymiskir lærarar við servitan á hvør sínum øki Tíð: 26.1; 2.2; 9.2; 16.2; 23.2; 2.3; og 9.3....
08. Jan 2009
Vit bjóða nú skeið fram um tað "at gerast gamal" og tað at "vera um" gomul. Endamál: At kunna um aldurdómin; høvuðsdentur verður lagdur á demenssjúkur. Skeiðslongd: 7 kvøld frá kl. 19.00-21.30 Skeiðsháttur: Skifti millum ljósmyndafyrilestur...


text:
Vøkur og verulig ljóðførisljóð, sum stuðla dagligum venjingum
Lær tónleik skjótt og væl
Meludia til sjálvlærd
UPPDAGA BESTA MÁTAN AT LÆRA TÓNLEIK UTTAN SIÐBUNDIÐ TÓNLEIKAÁSTØÐI
ER MENNANDI
ER STIGVAKSANDI
Ein prógvað og virðislønt tilgongd til tónleikarar á øllum stigum
ER STUTTLIGT
Meludia brúkar eginleikar úr spølum at gera læruupplivingina so góða sum møguligt
ER FULLFÍGGJAÐ
Meludia fevnir um alt: løg, rytmu, intervall, akkordir og nógv aftrat...
Ger samanhangandi framstig innan tónleik
Sum sjálvlærdur tónleikari dámar tær helst best at læra tónleik út frá egnum fortreytum. Meludia gevur tær møguleikarnar til hetta við samvirknum venjingum, sum styrkja tína tónleikafatan og loyva tær at gera framstig við egnari ferð.
Gróðurset áhugan fyri tónleiki og kreativiteti
Meludia er ein serstøk skipan, tí venjingarnar byggja á okkara íbornu tónleikagávur. Meludia byggir brýr millum grundleggjandi tónleikafatan og førleikarnar at spæla eitt ljóðføri, tulka eitt stykki, improvisera ella at skriva tónleik. Meludia styrkir sostatt okkara kreativu evni.
Gróðurset áhugan fyri tónleiki og kreativiteti
Meludia er ein serstøk skipan, tí venjingarnar byggja á okkara íbornu tónleikagávur. Meludia byggir brýr millum grundleggjandi tónleikafatan og førleikarnar at spæla eitt ljóðføri, tulka eitt stykki, improvisera ella at skriva tónleik. Meludia styrkir sostatt okkara kreativu evni.
Vinn á ræðsluni fyri solmisasjón og hoyrilæru
Meludia fyrireikar teg til at meistra og dáma solmisasjón og hoyrilæru. Fyri nógv fólk er siðbundin tónleikafrálæra bæði keðilig og ørkymlandi. Meludia kemur við einari frískari tilgongd til siðbundnu frálæruna, tí tú hevur møguleika at læra teg hoyrilæru í tryggum, heimligum umhvørvi. Tá tú hevur lært teg við Meludia, verður tónleikaástøðið minni ræðandi og lættari at skilja. Meludia styrkir tínar førleikar uttan at brúka nótar og fløkt ástøði, men við at brúka tíni egnu sansaligu evni at hoyra, føla og skilja.
Tvey greið tónleikaforrit á netinum og snildfonini. Brúka tey saman og sí framgongdina eftir bert tveimum vikum!
15 minuttir um dagin
4 dagar um vikuna
Úrslit innan 2 vikur
VEK TÍN INNARA TÓNLEIKARA
Ert tú ein forvitin persónur, sum dámar at mennast og læra nýggjar førleikar? Ein og hvør persónur hevur tónleikagávur, sum bert skulu vekjast og stuðlast. Meludia mennir serstakar sansaligar førleikar, sum gera tónleikalæruna natúrliga og stuttliga. Eisini styrkjast hugsavningarevnini, sjálvsálitið, minnið og aðrir eginleikar.
Vincent Chaintrier
Samstovnari og skapari av Meludia-skipanini
Joseph Calleja - Tenorur - operasangari
"Meludia umboðar framtíðarlæring"
Heimsfevnandi Meludia-felagsskapurin
Heimsfevnandi Meludia-felagsskapurin hevur limir úr 168 londum. Hesir limir hava brennandi tónleikaáhuga og skilja týdningin av tónleikafrálæru í samfelagnum.


text:
Vit hava júka um tað í fleiri dagar nú, men tað er nú allíkavæl ótrúligt at síggja ein føroying so ovarliga á ranglistanum hjá FINA, sum Pál Joensen er í løtuni. Viðfestu skermmyndir eru higani av heimasíðuni hjá FINA, har Pál er seedaður sum nr 15 í 1500 frí og 20 í 800 frí, av øllum svimjarum í heiminum yvirhøvur. Legg forrestin til merkis at danin sum var betri enn Pál í Greve – Mads Glæsner – liggur heilt uppi sum nr 2, bara yvirgingin av sjálvum mr. Grant Hackett.
(Frásøgn inspirerað av hesum tíðindum á sport.fo)


text:
Orð: Árni Jacobsen
Lag: Jógvan við Keldu
1. Brátt teir ævigu tindar í havsbrúnni síggjast,
tá veit eg, at nú líður væl,
til heyggjarnar ljósu mítt eyga skal sjá
í landi, har øll eru sæl.
2. Brátt teir ævigu heyggjar mót luftini daga,
tá fer tað at verða so skjótt,
at bylgjurnar tagna, og logn legst á sjógv,
og lotið skal vera mær søtt.
3. Brátt í silvitni havið skal speglast so fagurt,
og strondin, hon verður so nær.
Í havnina stillu eg stevna skal inn
– mítt lítla og viknandi far.
4. Tá í havnina stillu mítt far inn er komið,
og eg eri komin í land,
tað kennast skal gott hava fast undir fót
og stíga á glitrandi sand.
5. Tó størst fer at verða av tí, sum eg skoði,
og tí, sum eg veikt havi trúð:
Á strondini fremstur mín Frelsari er,
mær vísir mítt æviga búð.


text:
Sign In
Sign In
Forgot Password?
Greinar
Tíðindi
Klæmint Eliasen og Karl Jóhan Nielsen leygardagin 2. desember28. november 2017
Bíbliutímar leygardagin 30. september26. september 2017
Filippibrævið við Niels Johannesen komandi mánakvøld16. september 2017
Tags
1. Korintbræv 2. Korintbræv Bræv judasar Bíblian Dómararnir efesusbrævið Egyptaland Einar Vang Frelsa heilaggering heilagi andin Høgni Johannesen Jens Bech Jesus John Færø Josva Juda Jákup N. Olsen Júst Vang Karl Jóhan Nielsen Klæmint Eliasen Kongar Matteus Náðigávur Oddur á Lakjuni paulus persónar Pætur Hansen Richard Schwartson Rættvísgering Rómbrævið samkoman Skapanin Sonni Poulsen Tabernaklið tríeindin tíðarhúshaldini Tíðarskeið uppreisnin Zacharias Zachariassen Ættarfedrarnir Ísrael Øssur Andreassen ápostlasøgan útveljing


text:
Leys størv
Barnahúsið IMBA søkir eftir einum námsfrøðingi til farloyvisstarv, men søkir eingin námsfrøðingur, kann hjálparfólk setast í starvið.
Barnahúsið IMBA lat upp 1. apríl 2012.
Í Barnahúsinum IMBA hava vit børn í vøggustovu, barnagarði, forskúla og
frítíðarskúla.
Vit kunnu bjóða tær:
Eitt starv á 30 tíma viku, frá 01.09.2018 til 12.07.2019
Vit sóknast eftir einum námsfrøðingi, sum:
Hevur mildleika, virðing og umsorgan fyri tí einstaka barninum, foreldrum og starvsfeløgum.
Er jaligt, tekur ábyrgd og hevur góð samstarvsevnir.
Hevur hug og áræði at skapa ein fjølbroyttan, mennandi, tryggan og stuttligan gerandisdag saman við børnunum.
Er sjálvstøðugt, álítandi, nærverandi og nærlagt.
Sær møguleikar fram um forðingar.
Vit kunnu bjóða:
Ein nýggjan stovn við góðum innandura møguleikum til spæl, hugna, aktivitetir og ítriv.
Ein stovn við góðum uttandura spæliplássi, har vit hava súkkluøki, reiggir, sandkassar, skreiðibanar, kurvabólt, ymiskt at klatra í, og eisini hava vit haga og á inni á økinum.
Ein stovn, ið liggur mitt í náttúruøki, beint millum haga, fjøru og fótbóltsvøll.
Setanarviðurskifti:
Lønar- og setanartreytir sambært sáttmála millum
Føroya Pedagogfelag og Kommunala Arbeiðsgevarafelagið.
Starvsstaður er Barnahúsið IMBA.
Tann, ið settur verður, er fyribils til vøggustovunastovuna, men skal kunna starvast við øllum børnunum á stovninum, og um
stovnurin hevur tørv á tí, má starvsfólkið
flyta ímillum stovurnar ella á aðra stovu, um broyting kemur í.
Umsókn við prógvi, og møguligum viðmælum/royndum skal vera okkum í hendi í seinasta lagi týsdagin 28. august 2018, kl. 12:00 .
Nærri kunning um starvið fæst við at ringja til leiðaran á tlf. 735891.
Umsóknin skal sendast til: Barnahúsið IMBA, Fossávegur 23, 730 Norðdepil, Ella t-post: barn@hvannasund.fo


text:
Settlers
Die Siedler von Catan, betur kent sum Settlers í Føroyum, er eitt borðspæl, ið varð útgivið í 1995 av Klaus Teuber í Týsklandi. Í spælinum byggja spælararnir búsetingar á íspunnu oynni Catan. Hesar búsetingarnar geva rávørur, ið kunnu vera brúktar til at byggja vegir, nýggjar búsetingar og býir við umframt at senda riddarar út at verja búsetingarnar. Spælararnir fáa serlig stig fyri hvussu nógvar býir og vegir eru bygdir og fyri longstu vegirnar og størstu hermegi. Tann, ið fyrst røkkur eitt ávíst stigatal hevur vunnið spælið.
Samanborið við onnur samtíðar borðspøl hevur Settlers nøkur nýskapandi hugskot, m.a. kunnu spælararnir handla við teirra rávørum.
Tað eru fleiri uppíbyggingar komnar út til spælið sum t.d. Settlers Søfarer, Byer og riddere, tvær søguligar uppíbyggingar og ein rúgva av triðjaparts uppíbyggingum. Tað er lætt at útvíðka spælið, tí tað er bygt upp av sekskantum, sum umboða ymiskar rávørur. Hesir sekskantarnir kunnu samansetast í tilvildarlig mynstur, sum geva eina heilt nýggja uppseting fyri hvørt spæl.
Av tí at spælið er vorðið so væl umtókt og við hjálp av umtalu í miðlunum er ein heilur Catan alheimur vorðin til. Eitt nú eru kortspøl, terningaspøl og telduspøl útkomin. Ein bakgrundssøga er so líðandi skapt, m.a. við bókini við sama navni frá Rebecca Gablé.
Keldur[rætta | rætta wikitekst]
http://www.boardgamegeek.com/boardgame/13/catan


text:
Rúm, brot og luft/
Kuratorarnir Jón Sonni Jensen, Randi Samsonsen og Jóhan Martin Christiansen lurta eftir Kim Simonsen
- Nógv luft - og eitt lítið sindur av kærleika, villskapi og sorgblídni
Okkurt hendir í Føroyum beint í løtuni og eg veit ikki hvat tað er. Men í Listasavninum í gjár var meginparturin av ferniseringsgestunum ikki heilt so gráhærdur sum hann plagdi at vera - kanska er tað øll hesi, sum eru komin heim, møguliga tí Føroyar eru so unspoiled, at vit brúka list til økismenning í Sandoynni (Onkur politikari man hava etið seym; Fróðskaparsetrið má ikki leggja navn til slíkt lokalpatriotiskt fjas), ella er tað bara tí, at hesi unga flýggja, tí heimurin er so avkøvdur og myrkur fyri summi, at tey kenna sær áneyðir at stjæla stórar lastbilar og koyra við fullari ferð inn í mannamúgvur og oyðileggja sjálvan tankan um tað góða lívið ein frælsan, ljósan fríggjadag seinnapart í Stokkhólmi.
Fá og smá verk
Hvussu er og ikki, vóru heilt nógv fólk møtt – bæði ung og gomul, tá ársins Várframsýning læt upp í gjár, 7.apríl og eftir sum, at verkini vóru lutfalsliga fá og smá, vóru tey ikki heilt løtt at fáa eyga á í meldrinum. Lukkutíð eydnaðist mær at síggja framsýningina áðrenn fólkini komu og tí sat eg har í forhøll Listaskálans og hugnaði mær við vinfólkum, meðan eg sodnaði framsýningarupplivingina, sum hóast minimal í vavi, veitir einstakar maksimalar upplivingar t.d. í verkunum hjá Hansinu Iversen og Jens Dam Ziska. Men eisini Philippe Carré hevur átta smáar blýants- og vatnlitamyndir við á framsýningini, sum sambært heitunum avmynda ymisk støð í Havn, men sum ikki bara eru fittar. Einstakar eru so vakrar og hugfarsligar, at tær minna um kompositiónir hjá Paul Klee og onkra av kliptu myndunum hjá Williami Heinesen. Í hesum sambandi má eg siga, at tað undrar meg, at Listasavnið segði arvin frá Ebbu Hentze frá sær. Eg ivist ikki í, at tær 430.700 krónurnar, sum komu inn, fara at vera góður styrkur hjá ungum rithøvundum, men partur av arvinum frá Ebbu var m.a. klippmyndir hjá Williami Heinesen, tær eru ómissandi - skaffast ikki aftur og tær vóru ogn Føroya fólks!
Hansina Iversen
Tey elskaðu
Felagsheitið á málningunum hjá Hansinu Iversen Portraits of the Loved Ones ber brá av eini ávísari fjeppan við tí figurativa. Eg havi einaferð í eini lýsing av einum málningi hjá Hansinu Iversen nevnt líkheitina millum henda gula, turkis og appilsingula málningin frá 2013 og kenda og nógv parafraseraða verkið av teimum elskandi hjá Magritte frá 1928. Tað eru hasi bæði, sum mussast, hvørs høvd eru sveipað í hvítt klæði. Assosiativa elementið er eyðvitað ein grundleggjandi partur av upplivingini av nonfigurativari list, sum Hansina Iversen hevur ment nú í nógv ár og sum hon lukkutíð sær út til at blíva við at fáa gott burturúr. Tær smærru myndirnar eru ómetaliga væleydnaðar í sofistikeraða litsamspælinum millum gjøgnumskygt og óskygt og millum nonfigurativt við figurativum tilsipingum. Eg var somuleiðis ómetaliga fegin um málningarnar hjá Jens Dam Ziska, tí tað er langt síðani, eg havi sæð nakað gott nýtt í føroyskum málaríi. Hetta er um somu tíð stýrt og vilt málarí, sum hongur á balkongini í einari dynamiskari installatión; kanska kundi ein ella tvær myndir verið tiknar frá, tí veggurin er nóg so kompaktur, men verkini eru sum nevnt áhugaverd og tá tað annars er langt millum snapsirnar heilt einfalt tí lutfalsliga fáir skeinkjarar eru við, ja, so góðtaki eg fegin eitt lítið sindur av yvirflóð har á balkongini. Sambært úrvalsnevndini sendu 48 inn verk, meðan bara 12 sloppu við á framsýningina.
Jens Dam Ziska
Ein kanna er ein kanna
Annars er Várframsýningin ein lutfalsliga litfátøk framsýning - hugsaði eg við mær sjálvum, meðan Kim Simonsen røddi, og ein genta í ljósareyðum niðurdeili beint áðrenn smádansaði diagonalt gjøgnum hvítleikan í rúminum við kæru, gráu betongflisunum. Og tankin hjá Kim og Jóhan Martin Christiansen um at føroysk myndlist hevur verið til nógv longri enn okkara vanligu avmarkingar staðfesta, er áhugaverdur – sum eg síggi tað, innlima teir brúkslistina í myndlistina, teir síggja altso troyggjumynstur, útskornar træmillumgerðir í kirkjum, Kirkjubøstólarnar sum list ella myndamál. Tað er ikki fyrstu ferð og neyvan síðstu ferð, at hetta hevur verið gjørt, eg skilji ikki ordiliga tørvin á listaspjaldrinum; sjálvt um ein kanna er ein kanna, er hon bæði vøkur og nýtilig.
Form og rúm og brot
Útvíðkandi listatankin tykist onkursvegna eisini nerta hesa tilfarliga fjølbroyttu framsýningina við ull og stoypingum, sum eisini í ein ávísan mun tykist snúgva seg um konstruktión, t.d. tekningarnar hjá Tummas Jákupi Thomsen, sum avmynda byggilutir í ymiskum samansetingum. Fleiri av verkunum eru seriel ella á annan hátt merkt av einum lyndi til uppseting av fleiri lutum, sum leggja upp til okkurt slag av interaktión, men sum eisini minna um notatir hjá arkitektum og designarum og sum altso snúgva seg mest um form og rúm. Hetta er eitt nú galdandi fyri verkini hjá Birit Kirke við heitinum Tilskapan og fyri verkini hjá Jórun Reginsdóttir, ið sýnir fram kollasjur, stoypingar og eina skitsubók fram við brotum. Ragnhild Hjalmarsdóttir Højgaard hevur tvey verk við koboltbláum prenti á polyester, sum eru torfør at fokusera á og sum yvirhøvur hava okkurt óítøkiligt yvir sær, Pernille Mejslov sýnir fram nøkur grafisk verk við so stórum denti á tað taktila, at tað minnir um tekstil. Rúm er heitið á videoinstallatiónini hjá Brandi Patursson; sum er eitt svarthvítt náttúrurúm, ið innlimar skuggamynd áskoðarans í verkið. Brot eitur installatiónin hjá Guðrið Poulsen, sum fevnir um fotomyndir og leirverk, sum eru sett saman á borð og vegg næstan sum var hetta ein en atelier framsýning.
Gunnvør Hoydal Brimnes


text:
Danjal av Rana 18.01.2016 (11:53)
Sambandsflokkurin tvíheldur um Norðlýsið
Um vikuskiftið boðaði Norðlýsið frá, at arvtakarin hjá John William Joensen, sum fór frá sum blaðstjóri um ársskiftið var klárur.
Oliver Joensen vildi ikki nevna navnið á viðkomandi, men váttaði, at talan var um ein kendan tíðindamann.
Nú tykist tað vera greitt, at talan er um Helga Abrahamsen, fyrrverandi løgtingslim hjá Sambandsflokkinum.
Helgi Abrahamsen varð ikki afturvaldur á løgtingsvalinum 1. septembur í fjør og hevur síðani leitað sær eftir einum nýggjum starvi.
John William Joensen var formaður í Norðoya Sambandsfelag, so líkt er til, at Norðlýsið heldur fram í sama politiska spori. So er spurningurin, um Helgi Abrahamsen av Strondum megnar at varðveita lokala profilin hjá blaðnum.
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her


text:
Arvareglurnar eru skræddaraseymaðar til gifta parið við børnum .
Men ikki til tey nógvu ….
sum í dag liva øðrvísi – sum samlivandi ella í hjúnalag við maka, sum hevur egin børn, herumframt eru eins egnu børn og so børnini, sum eru felagsbørn – og her røkka sjálvvirkandi arvareglurnar ikki til hóskandi loysnir.
Arvareglurnar eru strangar og kunnu elva til høvuðbríggj, um ikki atlit eru tikin til hesar við einum testamenti, sum broytir reglurnar so, at tær hóska júst til tína/tykkara støðu.
Arvareglurnar eru tær sum koma í gildi við deyða, og ikki fyrr.
Hvussu er støðan hjá mær, spyr tað vaksna foreldri, tá annar av okkum doyr, og vit eiga børn í báðar ættir umframt felagsbørn.
- Fái eg tá ráð at sita í húsinum
- Fái eg loyvi til tað?
- Kann eg sita við óskiftum búgvi
- Hvussu nógv arvi eg
- Hvussu arva børnini – arva tey øll líka, hansara og hennar og okkara?
- Hvussu um eg doyggi fyrst, hvør er støðan tá
- Hvat kann gerast so vit fáa tryggjað okkum sum mest.
Hvussu er støðan um vit slíta samlív okkara.
Broytingar í hjúna-/samlívsstøðu kunnu eisini vera av týdningi, og her serliga tá fólk uttan at vera gift fíggjarliga hava gjørt stórar íløgur, í hús og annað. Eisini her ber til við umhugsni at taka hædd fyri vandaspurnigum.
Testamenti og samognarsáttmálar
Testamenti og samlívssáttmálar eru avgerandi neyðug skjøl fyri tær mongu familjurnar, sum ikki passa inn í sjálvvirkandi arvareglurnar.
Kom og fá eitt prat um vandarnar og møguleikarnar, sí kostnað her !
–


text:
•
Anna Katrin Matras, Hákun Andreasen & Steffen Stummann Hansen:
A Viking Age shieling in Skarðsvík, Fugloy, Faroe Islands.
Fróðskaparrit, 51 (2004), 200-211.
• Free download in pdf-format here
•
•
•
•
•
•
•
“Í 1950 árunum vísti Christian Matras á eina mongd av føroyskum staðarnøvnum, sum høvdu tað gamla norrøna orðið oe´ rgi í sær. Orðið er avleitt av gamla írska áirge, í týdninginum summarbeiti ella ærgi. Við støði í arbeiðnum hjá Matras, fann Sverri Dahl nøkur fornfrøðilig støð, sum kundu setast í samband við hesi staðarnøvn, og við rannsóknum kom hann við fornfrøðisligum prógvum fyri einum búskapi, við ærgjum tíðliga í føroysku søguni. Alt hugtakið um ærgi, sum part av landbúnaðarbúskapinum í víkingatíð og tíðliga í miðøld í Føroyum, varð tikið upp til nýggja viðgerð av Ditlev L.D. Mahler í 1980 árunum. Á sínum korti yvir ærgi, hevði hann tó ongi toftalendi á teimum norðastu av Norðoyggjunum í Føroyum. Í 1987 varð eitt tílíkt toftalendi staðfest í Skarðsvík á Fugloy. Toftalendið, sum varð skrásett í 2001, er á einum gróðrarríkur háslætta, sum vendir móti landnyrðingi og er okkurt um 200 metrar yvir havinum. Í toftalendinum er ein leivd av einum lítlum bygningi og einum garðlagi, hvør sína megin eini lítlari á. Húsasniðið kann heilt greitt samanberast við bygningar á øðrum ávístum ærgistoftum, t.d. á Argisbrekku í Eysturoy. Tvey staðarnøvn, sum hava í sær ǽrgi, eru staðfest á plássinum. Staðfestingin av ærginum í Skarðsvík ber prógv um, at ein fullfíggjaður landbúnaðarbúskapur, samansettur av høvuðsbúsetingini (vetrargarðar) og ærgi (summarbeiti) eisini varð sett í verk á teimum norðastu oyggjunum av Norðoyum, og gevur hetta tískil ábendingar um, at hetta var ein skipan, sum varð sett í verk um allar Føroyar í víkingatíðini. Tað hevur verið víst á, at munurin millum lendi í Føroyum og Noregi tvingaði niðursetumenninar úr Norðurlondum at seta í verk eitt slag av summarbeitum, sum var ólíkt tí í teirra Norðurlendska heimlandi. Hendan skipan er funnin í tí írsk/gælisk mælta økinum sunnanfyri. Høvundarnir loyva sær at halda, at niðursetumenninir vóru eftirkomarar av írsk/norðurlendsku samfeløgunum, sum vóru sett á stovn í Írlandi og Skotlandi tíðliga í víkingatíðini, og tískil vóru rættiliga kendir við ærgini sum summarbeiti. Tey høvdu tí ikki fyri neyðini at uppfinna nakað nýtt; tey bara fluttu yvir skipnanina til lendir, ið líktist teimum frá teirra heimlondum – til Føroyar.”


text:
Orð: Axel Fredenholm
Lag: Johannes Alfred Hultman
Týtt: Hákun Djurhuus
Upprunaheiti: Återfunnen
Týðing hjá Árna Jacobsen
1. Eg var vilstur og kendi ei vegin,
men so hoyrdi eg Frelsarans rødd.
Tá hann kallaði á meg og fann meg,
varð eg frelstur, og sál mín varð grødd.
Niðurlag: Ja, hann kallaði á meg og fann meg,
hann meg elskaði eymt, og hann vann meg,
nú í ævir eg verði hjá honum,
og hans samfelag glaðan meg ger.
2. Syndabyrðina lyfti hann av mær,
sum eg nívdur og tungliga bar,
og til heimið hann aftur meg førdi,
har við gleði eg móttikin varð.
3. Hann mær gav av tí livandi vatni,
og eg drakk – aldri tysta eg skal.
Fyri heiminum vil eg nú vitna
um, at Jesus hann frelsti meg væl.


text:
Týtt úr enskum: Arnfinnur Setberg
1. Eg veit ei, hvat tað næsta er
á míni lívsins leið,
ei upp um dagin síggi, hvat
í morgin hendir, nei;
men eitt eg veit – mín Harri veit,
um gøtan torfør er,
hans særda hond meg leiðir trygt.
Hann slóðar míni ferð.
2. Eg veit ei, hvat ið verður næst,
eitt ælið ella sól,
um gleðin ella sorgin tá
skal reiða mær sítt ból;
men eitt eg veit – mín Harri veit,
júst hvat, ið hendir mær,
hans kærleiksfavnur fevnir meg,
og best eg hvíli har.
3. Eg veit ei hvat, ið bíðar mær,
hvat morgunin mær ber,
tó honum heilsi eg í trúgv
og prísi hvørja ferð;
tí eitt eg veit – í Harranum
øll fylling Guds har býr,
og aldri nakran svíkur hann,
sum á hans kærleik trýr.


text:
Orð: Oswald Jeffrey Smith
Lag: Bentley DeForest Ackley
Týtt: Meta av Fløtum
Upprunaheiti: The Saviour can solve every problem
1. Mín Harri kann byrðina bera,
um løtt ella illtung hon er,
hans styrki í veikleika prógvast,
hans megi av øllum jú ber.
Niðurlag: Mín Harri kann loysa hvønn spurning,
mær fløkjurnar greiða vil hann,
tað er einki, ið er ov torført,
ei er nakað, ið hann ikki kann.
2. Mín Harri kann sorgina lætta,
hann Gud alrar troystar jú er,
hann frið sín í royndum her gevur,
ein útveg úr freistingum ger.
3. Mín Harri kann styrkja tey veiku,
hans náði er øllum nóg rík,
hvørt stig hann til Himmals jú kennir,
og skjótt honum gerast vit lík.
4. Hann valdið á syndini brýtur,
hann langt síðan sigurin vann,
hann loysir tey bond, ið enn binda,
hvønn fígginda vinna hann kann.
5. Mín Harri kann stilla til fulnar
tann longsil, í hjartanum býr,
hans nærvera halgar og mennir
av sonnum ta sál, á hann trýr.


text:
SwimNews skrivar rættiliga áhugavert her um nýggju FS-Pro svimjidraktirnar frá Speedo, at ‘um eg var venjari ella svimjari á veg til Beijing, so hevði eg staðið við hurðina til høvuðsskrivstovuna hjá Speedo og bukað upp á hurðina, inntil onkur kom við einum posa av skræddaraseymaðum FS-Pros’.
Tiltikni amerikanski landsliðsvenjarin Mark Schubert kallar draktirnar fyri størsta tøkniliga lop innan svimjing síðani einaferð mitt í 70’unum, og svimjistjørnur sum Kate Ziegler og Ryan Lochte rósa teimum eisini óført:
“I don’t think the suit took off all 10 seconds,” Ziegler said. “But it definitely made a difference.” (um hvussu stóran týdning Kate Ziegler helt at draktin hevði, tá ið hon herfyri knústi heimsmetið hjá Janet Evans, sum annars hevði staðið líka síðani 1988)
Now she says: “I just didn’t believe it could be that good. I thought it was overrated.” After that 15:42.54, she intends to wear the FS-Pro “in all competition from now on”. Having never felt so fresh and void of heaviness of legs associated with hard distance events. Ziegler said. “It basically feels like a second skin”
“Every time I put on that suit, I know I’m going to fly,” said Ryan Lochte. “I’ve never felt this good in the water. It’s super thin, and it keeps you floating. If you try that suit once, you’re never going to put anything else on”
Draktin vigar bara helvtina av tí sum aðrar draktir viga, og strammar allíkavæl minst líka væl um kroppin. Hon upptekur lítið og einki vatn, og tornar tí eisini uppá bara 45 minuttir eftir ein tíma í vatni, har ein (Speedo) Fastskin brúkar 16 tímar.
Michael Phelps brúkar hana.
Greinin endar eitt sindur stuttligt, við at tey nevna at hendan draktin týðiligvís gevur svimjarunum fyrimun í vatninum, í mun til fólk uttan líknandi drakt… og at fyrireikararnir av Beijing tí mugu syrgja fyri at allir luttakarar hava atgongd til draktirnar, um tær ikki skulu vera ólógligar.


text:
Út við 80 milliónir krónur til gransking verða nú savnaðar fyri á tann hátt at styrkja føroyska gransking. Í gjár legði Føroya Vísindaráð fram ætlan um yvirskipaðan granskingarpolitikk í Føroyum. "Samlaða almenna játtanin til gransking, menning og nýskapan skal miðvíst skipast og styrkjast komandi fimm til sjey árini" "Fyrisitingin av øllum játtanum, her peningur kann søkjast til gransking, menning av nýskapan, skal samskipast. Felags mannagongdir og fyrisitingarskipanir skulu tryggja, at øll, sum hava hugskot til verkætlanir, á einum og sama staði kunnu fáa vegleiðing og søkja stuðul til hesar ætlanir".
Hetta er ein partur av høvuðsboðskapinum, ið kann lesast í álitinum Vitan og Vøkstur, yvirskipaði granskingarpolitikkur Føroya, ið varð lagdur fram í Tinganesi í gjár. Les restina av greinini á kringvarp.fo


text:
Á Mølini
Matseðil:
Á okkara matarskrá er m.a. høsnarungasuppa við heimabakaðum flûte, brokkoliterta við salati, grillaðar tvíflísir, pastasalat við heimabakaðum flûte. Omaná er rabarbutrifla við heimagjørdum makrónum, súreplaterta og pannukøkur við heimagjørdum rabarbuísi og vaniljuísi.
Okkara upp- og afturlatingartíðir eru:
Vit hava soleiðis opið fram til jóla 2018:
August/Septembur
Hósdagin, fríggjadagin og leygardagin
30. august, 31. august og 1. september
Oktobur
Hósdagin, fríggjadagin og leygardagin
18., 19. og 20. oktober
Desembur
Fríggjadagin og leygardagin
7. og 8. desember
Upplatingartíðir eru:
Hósdagar frá kl 18.00 til kl 22.00
Fríggjadagar frá kl 16.00 til kl 24.00
Leygardagar frá kl 11.00 til kl 24.00
Summarið 2018, til Ólavsøku:
Sunnudag – hósdag : 11.00 – 22.00


text:
Forkunnug vitjan úr Kina
Mánadagin 10. juni fær Altjóða Skrivstovan vitjan av einum av dekanunum við The University of Nottingham í Ningbo í Kina.
Mánadagin 10. juni fær Altjóða Skrivstovan vitjan av einum av dekanunum, Gethin Roberts, við The University of Nottingham í Ningbo í Kina. Til ber at hitta hann í hølum okkara á J.C. Svabosgøtu 14 mánadagin millum kl. 15.00 og 17.00.
Kom og fá vegleiðing um útbúgvingarmøguleikarnar.
Gethin Roberts luttók í september í fjør á Markleys Útbúgving í Norðurlandahúsinum og síðan hava fleiri víst áhuga í at lesa á enska/kinesiska unversitetinum í Nigbo. Har ber til at fáa eina enska útbúgving í kinesiskum høpi innan nógv fak sum til dømis Altjóða samskifti, Telduverkfrøði, ”International studies” við meira.
Meira kunning fæst her.
Studentar, ið eru áhugaðir í hesum serligu útbúgvingartilboðum í Kina, eru vælkomnir til vegleiðing um útbúgvingarnar, umsóknar- og upptøkuviðurskifti.
Mánadagin 10. juni frá kl. 15 til 17 á Altjóða Skrivstovuni í J.C. Svabos gøtu 14 í Tórshavn.
-
16.10.2018 Til lesandi SetursskrivstovanÍslendskur lestrarstuðul 2019Umsóknarfreistin til íslendska lestrarstuðulin er 1. desembe...
-
12.10.2018 Setrið Søgu- og samfelagsdeildin Til lesandiSigri M. Gaïni farin undir ph.d.-granskingarætlan á Setrinum um haturstaluSigri M. Gaïni fór í september 2018 undir ph.d.-lestur á Søg...
-
09.10.2018 Føroyamálsdeildin Til lesandiVísindalig grein um orðfeingið hjá føroyskum børnumGrein eftir Sissal Mariu Rasmussen í tíðarritinum First Lang...


text:
- Tíðindi, mentan og ítróttur
Arbeiðarafeløgini hava til á middegi í dag
Góðtaka partarnir uppskotið, verður skrivað undir uppá semju í dag. Verður uppskotið ikki góðtikið, skal semingsmaðurin gera støðuna upp. Tað merkir, at hann kannar møguleikar fyri at tillaga uppskotið. Miseydnast semingsroyndin, kunnu vit rokna við verkfalli ella verkbanni, sigur Terje Sigurðsson, semingsmaður.
Terje Sigurðsson kann ikki siga nakað um innihaldið í júst hesum semingsuppskotinum, men sum hevur verið at hoyrt seinastu dagarnar, snýr ósemjan seg serliga um vanliga løn og uppsagnartreytir.
Hetta er fyrstu ferð síðan 2010, at neyðugt hevur verið at senda boð eftir semingsstovninum í samráðingunum millum arbeiðarafeløgini og Føroya arbeiðsgevarafelag. Tey fimm arbeiðarafeløgini eru Føroya Arbeiðarafelag, Havnar Arbeiðarafelag, Havnar Arbeiðskvinnufelag, Klaksvíkar Arbeiðskvinnufelag og Klaksvíkar Arbeiðsmannafelag.
Meira verður at frætta frá semingsroyndunum í tíðindasendingini á middegi.
Sí eisini


text:
Ein ljósan, lættan og langan leygardag sum hendan, hevði eg ynskt, at eg átti ein transportara líka sum tann, tey hava umborð á Starship Enterprise, har tú ómakasleyst kanst beama hagar tær lystir, bæði fram og aftur uttan kuffert og reisifepur. Eg tími so illa at ferðast. Orki ikki fyri paranoida hýrinum í lufthavnum og flogførum, har øll eru potentiell kriminell. Tok ræðist eg, tí tey koyra so skjótt, og mann veit ongantíð um mann koyrir rættan veg.
- Nei, tá er tað hópin lættari við transportaranum á Starship Enterprise. Átti eg eitt tílíkt akfar, hevði eg heilt vist fari mær ein beamitúr til Keypmannahavnar, New York, Lübeck og Hoyvíkar og hugt at hvussu tann føroyska listin skínur og glógvar - eisini uttanlands. Niðri eru ofta nógvar føroyskar framsýningar, konsertir o.a. Í Huset i Asnæs er í løtuni ein framsýning við frálíkum málningum hjá Tóroddi Poulsen og Zachariasi Heinesen, og í dag letur framsýningin, Seeing the unseen upp í Sophienholm í Kgs. Lyngby. Eg havi sæð málningarnar hjá Hansinu Iversen,sum eru við har og veit, at framsýningargestirnir hava okkurt heilt serligt í væntu. Eftir myndunum at døma er tað sama galdandi fyri framsýningargestirnir á gallarínum hjá Nathalie Karg í New York, har Rannva Kunoy hevur serframsýning.
Og í Lübeck verður virðislønarhandan í kvøld, har fíni filmurin Dreymar við havið hjá Sakarisi Stórá og Marjun S. Kjelnæs er tilnevndur og har áhugin er stórur; Sakaris er á forsíðuni á kultursektiónini. - Tað hevði ikki verið so galið at uppliva alt hetta, men eg eigi ongan transportara, ei heldur havi eg koyrikort til vanligan bil, eg verði alsamt meira stationer og má lata mær lynda við møguleikunum her um leiðir.
Í Gøtu verða Hoymakonsertirnar í kvøld og Í Klaksvík er tann ótrúliga Eyð Matras í holtur við eykasýningum av leikinum Katarina von Bora, sum hon sjálv hevur skrivað, og bæði á Tjóðpallinum og í Sjónleikarhúsinum eru sjónleikarar og tónleikarar í ferð við at fyrireika jólaundirhald. Í Steinprenti er ein undirhaldandi framsýning við verkum hjá Tóroddi Poulsen og í dag klokkan trý lata vit upp framsýning í Hoyvíkar Kirkju við verkum, sum eru framleidd í Steinprenti. Har fari eg!


text:
Ger eitt Nýtsluyvirlit ella legg eina fíggjarætlan.
Einføld HeildarKonta
Einfalda Heildarkontan, sum tú sjálv/ur umsitur, er til tín, sum hevur brúk fyri sjálv/ur at savna fastar/afturvendandi útreiðslur á eina kontu, so tú veitst, hvussu nógv tú hevur at gjalda um mánaðin.
Einfalda Heildarkontan líkist nógv einari vanligari kontu – men hesa brúkar tú til at savna tínar føstu/afturvendandi útreiðslur.
Hóast útreiðslurnar kunnu vera ógvuliga ymiskar frá mánað til mánað, er ráðiligt at rinda eitt fast gjald hvønn mánað inn á Einføldu Heildarkontuna, soleiðis at útreiðslurnar verða javnaðar yvir alt árið.
Á tann hátt tryggjar tú tær, at nóg mikið er sett av til t.d. útreiðslur, sum fella seint á árinum ella tá lánsgjøldini fella í hvørjum ársfjórðingi.
Rokna HeildarKontu
Vit hava gjørt eitt rokniark, ið gevur tær møguleika sjálv/ur at rokna tína HeildarKontu, soleiðis at tú kann gera tær eina mynd av hvussu fíggjarliga støðan sær út á HeildarKontuni ígjøgnum eitt ár.
» Les meira um "Rokna HeildaKontu"-rokniarkið
Við Einføldu Heildarkontuni hevur tú betri yvirlit yvir hvussu nógv verður brúkt og hvussu nógv er eftir til fastar og broytiligar útreiðslur.
Tú ræður sjálv/ur yvir kontuni, og av somu orsøk er Einfalda Heildarkontan ókeypis.
Velur tú Einføldu Heildarkontuna heldur enn 'Heildarkontuna' er tað tín ábyrgd at syrgja fyri, at nóg mikið altíð er á kontuni at dekka føstu útreiðslurnar - kontan má ikki vera í troti.
Ger Nýtsluyvirlit
Bílegg
Ynskir tú at stovna hesa kontuna, ella at stovna fasta flyting á kontuna? Set teg í samband við okkum, og vit vegleiða tær.


text:
Verkhśsiš Virkni er partur av eind 9 ķ Trivnašardeplinum.
Verkhśsiš Virkni heldur til į Berjabrekku ķ Tórshavn. Tilbošiš er ętlaš borgarum viš menningartarni.Talan er um borgarar, sum hava stóran tųrv į stušli og hjįlp ķ gerandisdegnum. Tilbošiš er opiš gerandisdagar kl. 8.30-15.50.
Ķ Verkhśsinum Virkniš veršur dentur lagdur į at stimbra og menna samskiftisevni, sansir og kropp hjį borgarunum. Arbeišiš veršur skipaš į ein hįtt, sum gevur borgarunum mųguleika at menna sķna persónsmensku, sķni andaligu og likamligu fųrleikar.
Borgararnir framleiša ymiskar lutir śr t.d. ull, silki, leiri, filti, tręi og ųšrum natśrligum tilfari.
Verkhśsiš Virkni hevur eina sųlubśš, har lutir, sum eru virkašir į Virkni, verša seldir. Sųlubśšin er opin gerandisdagar kl. 8.30-16.00. Jólasųla er į hvųrjum įri.
Skipaš veršur eisini fyri ymiskum felagstiltųkum sum jólahugna, fųstulįvintshaldi og summarveitslu.
Verkhśsiš Virkni
Berjabrekka
2
100 Tórshavn
Tlf. 359198/297435
Teldupostur: verkvirkni@av.fo
susannac@av.fo
Dagført tann 26-09-2018


text:
Her eru nakrar rundar longdir, sum tað ber til at brúka til samanberingar, tá talan er um aðrar longdir.
Frá Kongaminni til hornið Jónas Broncks gøta - Hoyvíksvegur (mynd 2). Umleið longdin á einum vanligum fótboltsvølli.
Kort, sum vísir 1 og 10 km frá Kongaminni í Havn.
Frá Kongaminni til endan á Molanum (mynd 1 og 2). Somuleiðis er 1 km til byrjanina av Frælsinum við Vesturkirkjuna.
Mynd, sum vísir longdir frá Kongaminni sum eru 10 km, 100 m og 1 km.
Frá Kongaminni til vitan á Borðuni (sum sæst úr Havn) í Nólsoy (mynd 1 og 2).
Úr Akrabergi til (mynd 3) Svínoyar, Kunoyarbygd, Elduvíkar. Longdin á Føroyum, úr Akrabergi í Enniberg er 112 km.
Kort, sum vísir fjarstøðu sum er 100 km úr Akrabergi


text:
Tað er ikki longur nóg mikið at duga væl at spæla hondbólt fyri at koma upp á tal til føroyska A-landsliðið. Tað krevur eina ávísa stødd eisini og miðvísa kropsliga venjing.
- Vit eru komin á eitt støði, har fysikkurin hevur nógv at siga. Tú mást vera sterkur og gjarna eisini stórur fyri at gera teg galdandi á hesum støðinum. Tí fari eg eisini inn og hyggi at hvussu nógv hin einstaki ger fyri at betra seg, sigur Sonni Larsen, landsliðsvenjari, sum í dag kunngjørdi hóparnar til komandi landsdystirnar.
Føroyar skulu í næstum spæla EM-undankappingardystir móti Montenegro og Danmark. Montenegro er millum tær 16 bestu hondbóltstjóðirnar í Evropa, og Danmark er millum tríggjar tær bestu í heiminum og verandi olympiskur meistari.
Hetta er toppmótstøða, og tí ræður um at vera væl fyrireikaður.
- Føroyski landsliðshópurin hevur júst verið ein túr í Finnlandi, har vit spældu tveir venjingardystir móti finska landsliðnum í vikuskiftinum. Finnland vann báðar dystirnar, tann fyrra við fýra málum og hin seinna við tveimum.
- Tað er gott at fáa venjingardystir, men hesir dystirnir eru eisini neyðugir fyri at kunna fyrireika seg til ta uppgávuna, sum nú stendur fyri framman hjá okkum. Minst til, at tey landsliðini, sum klára seg best, eisini eru tey, sum hava spælt flest dystir saman, sigur Sonni Larsen.
Dystirnir móti Finnlandi eru einastu venjingardystirnir hjá føroyska landsliðnum síðan teir spældu tríggjar HM-undankappingardystir í Italia í janur mánaði í ár. Men Sonni Larsen letur ikki illa at.
- Tað er super at vit fingu hesar báðar dystirnar í Finnlandi. Umsitingin í hondbóltssambandinum ger eitt gott arbeiði við teirri orku, sum er til taks. Føroyskur hondbóltur á røttu kós, og tað síggja vit eisini aftur í úrslitunum hjá teimum yngru landsliðunum.
- Vit kunnu sum venjarar ikki fara at kevja eina umsiting á jøvnum støði við okkara mótstøðulið í hesum samanhangi við eini rúgvu av venjingardystum. Tað hava vit ikki orku til. Hondbóltssambandið má tillaga seg, og eg haldi, at tað gongur væl, sigur Sonni Larsen.
Undan dystinum í Podgorcia í Montenegro mikudagin 24. oktober, støðgar føroyska landsliðið í Danmark og spælir ein venjingardyst móti Nordsjælland Håndbold, sum spælir í bestu donsku kappingini.
Les eisini: Hópurin er tillagaður mótstøðuliðnum
Frá tíðindafundinum í dag tá landsliðshópurin varð kunngjørdur (Mynd: Sverri Egholm)